Gedagte vir die dag:  Kind van GodFoto: pixabay.com As iemand dink hy is godsdienstig, maar hy hou nie sy tong in toom nie, bedrieg hy homself. Sy godsdiens is waardeloos. (Jakobus 1:26) Baie mense beweer hulle is Christene, maar as jy na hulle luister, kan jy soms jou ore nie glo nie. Hulle skinder oor mekaar, verkondig allerlei onwaarhede, sommige gebruik selfs kragwoorde of God se Naam in hulle gesprekke. Iemand wat dink dat hy godsdienstig is, maar nie sy tong kan beheer nie, bedrieg homself, skryf Jakobus tereg. Wees gewaarsku! As jy ’n kind van God is, moet jy praat soos een, anders is jou godsdiens waardeloos. Ons kan die liefde wat ons vir ons medemens het, meet aan die aantal geheime roeringe van ons tong. ~ Maretha Maartens